《山鸟暮过庭》
宋代·林希逸

试拄看山笏，新诗得自哦。空庭人不到，日暮鸟时过。

远岫呼雏急，斜阳接翅多。瞥看窗外影，争认柳边窠。

散帙随吾意，喧檐奈汝何。须臾林鹊噪，衮衮见金波。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。